text: اس کے علاوہ وزارت داخلہ کے علم میں یہ بات لائی گئی ہے کہ اہم قومی، ثقافتی اور کھیل مقابلوں کے موقعوں پر ، کاغذ کے بنے ہوئے قومی پرچموں کی جگہ پلاسٹک کے بنے ہوئے قومی پرچموں کا استعمال کیا جارہا ہے۔ چونکہ پلاسٹک کے جھنڈے، کاغذ کے بنے ہوئے جھنڈوں کی طرح آسانی سے گلتے سڑتے نہیں ہیں، یہ لمبے عرصے تک ختم نہیں ہوتے، جس سے یہ بات یقینی نہیں ہوپاتی کہ پلاسٹک کے بنے ہوئے قومی جھنڈے مناسب طریقے سے ختم نہیں ہوتے۔لہٰذا ان کے وقار کو ٹھیس پہنچتی ہے اور یہ عام زندگی میں ایک بڑا مسئلہ ہے۔ ہدایت میں کہا گیا ہے کہ قومی، ثقافتی اور اہم کھیل مقابلوں کے موقعوں پر عوام بھارت کے قومی پرچم سے متعلق ضابطے 2002ء کی شقوں کے تحت صرف کاغذ کے بنائے ہوئے قومی جھنڈے استعمال کریں اور ان تقریبات کے بعد کاغذ کے بنے ہوئے قومی پرچموں کو سڑک پر بے کار نہ پھینک دیا جائے۔ اس طرح کے قومی پرچموں کو ان کا وقاربرقرار رکھتے ہوئے نجی طورپر ختم کیا جائے۔ یہ درخواست کی جاتی ہے کہ پلاسٹک بنے ہوئے قومی پرچم کو استعمال نہ کرنے کی، الیکٹرونک اور پرنٹ میڈیا میں بڑے پیمانے پر تشہیر کی جائے۔